Stret long 3pm long Fraede, tumoro, bambae i lukim Tafea FC i pleiem Mauriki FC olsem las maj blong tufala klab long 2016/2017 sisen.
Tafea FC we hemi bin stap long relegesen spot long las maj blong hem, be i lukim oli kam blong winim Siaraga blong muv aot, oli nidim wan dro nomo tede blong bukim ples blong olgeta long premia divisen long niufala sisen ya.
Mauriki long narasaed oli mas winim maj ia blong avoedem wan daerek drop i go daon long fes divisen mo plei relegesen long ekspens se Siaraga hemi lusum maj blong hem mo olgeta i winim Tafea long wan gudfala sko.
Mauriki we oli bin impruv plante long sekon leg oli gat wetem olgeta everi tool blong save mekem hemia i happen, narasaed Tafea FC bambae hemi pleiem ‘star’ pleia blong hem Bong Kalo we i shud mekem i interesting blong luk hao hemi ‘adapt’ i kambak insaed long klab blong hem afta long wan ‘fruitful’ World Cup kampen.
Long olgeta nara maj blong premia long wiken ya, Sarere, long 11am Siaraga i plei Digicel Amicale, long 1pm, Ifira i plei Mauwia mo long 3pm Erakor i plei Tupuji.
Olgeta maj blong wiken ya nao bambae hemi disaedem weta Ifira hemi niu jampion blong Port Vila Football Association 2016/2017 sisen o Erakor bambae hemi difendem taetol blong hem bageken.
Sapos Ifira hemi winim o dro long Mauwia maj, jampionshp taetol i blong hem, we i min se Erakor i dipen nao blong Mauwia i winim Ifira long ekspens se olgeta i winim Tupuji blong oli difendem taetol.
Klasmen naoia i lukim:
1- Ifira Black Bird FC 30
2- Erakor Golden Star FC 27
3- Tupuji Imere FC 25
4- Digicel Amicale FC 20
5- Mauwia FC 13
6- Tafea FC 11
7- Siaraga FC 9
8- Mauriki FC 6
tpi_Latn tpi_Latn tpi_Latn tpi_Latn tpi_Latn tpi_Latn tpi_Latn tpi_Latn zho_Hans fao_Latn ibo_Latn bjn_Latn swh_Latn bjn_Latn jav_Latn ltz_Latn